钦定古今图书集成/明伦汇编/氏族典/第242卷 > 张观
## 钦定古今图书集成/明伦汇编/氏族典/第242卷 > 张观

按《宋史张观传》：“观字仲宾，常州毗陵人。在江南登进
士第，归宋，为彭原主簿。太平兴国初，移兴元府掾，调
鸡泽主簿，特授忠武掌书记，就改观察判官，召拜监
察御史，充桂阳监使，献所业文，赐进士及第，以为度
支判官。岁馀迁左司，改盐铁判官，出为诸路茶盐制
置副使，改知黄州，迁扬州，皆有善政。召为三司河东”
道判官，出知道州，移广南西路转运使，卒于桂州。观
广览《汉史》，雅好论事，辞理切直，有古人之风焉。